የህዳሴ ግድብ የውሃ ሙሌት ሥራ በተያዘለት ጊዜ ተግባራዊ እንደሚደረግ ተገለጸ
አዲስ አበባ፡- የታላቁ ኢትየጰያ ህዳሴ ግድብ የውሃ ሙሌት ሥራ በተያዘለት ጊዜ ተግባራዊ እንደሚደረግ የውሃ መስኖና ኢነርጂ ሚኒስትሩ አስታወቁ ፡፡ የሀገሪቱን ጥቅም ማዕከል ባደረገ መልኩ ከሱዳንና ግብጽ ጋር የሚደረገው ውይይት እንደሚቀጥል አመለከቱ።
ጠቅላይ ሚኒስትር ዶክተር አብይ አህመድና ከፍተኛ የመንግሥት የሥራ ኃላፊዎች በህዳሴው ግድብ ዙሪያ ትላንት በጠቅላይ ሚኒስትር ጽህፈት ቤት ውይይት ባካሄዱበት ወቅት ፤ የውሃ መስኖና ኢነርጂ ሚኒስትር ዶክተር ኢንጂነር ስለሺ በቀለ የግድቡን ዝርዝር የሥራ ሂደት አስመልክተው ባቀረቡት ሪፖርት፣ የታላቁ ኢትየጰያ ህዳሴ ግድብ የውሃ ሙሌት ሥራ በተያዘለት ጊዜ ተግባራዊ እንደሚደረግ አስታውቀዋል፡፡ የሀገሪቱን ጥቅም ማዕከል ባደረገ መልኩ ከሱዳንና ግብጽ ጋር የሚደረገው  ውይይት 
ኢትዮጵያ  ከታችኛው ተፋሰስ አገራት ጋር የተለያዩ ድርድሮችና ስምምነቶችን ብታደርግም፣ በተለይ ግብጽ በተለየ መንገድ ሀሳቧን በማንፀባረቋ ስምምነት ላይ ያልተደረሰባቸው ጉዳዮች መኖራቸውን ጠቅሰው፣ ኢትዮጵያም ብሔራዊ ጥቅሟን በማስጠበቅ ረገድ የራሷን አቋም መያዟን አስታውቀዋል። 
የኢትየጵያን ጥቅም ማዕከል ባደረገ መልኩ ከሱዳንና እንደሚቀጥል አመለክተዋል።
 ግብጽ ጋር የምታደርገውን ውይይት እንደሚቀጥሉ የተናገሩት ሚኒስትሩ፤ ኢትዮጵያ በፍትሐዊነት እና የተፋሰሱን አገራት ተደራሽነት ባረጋገጠ መንገድ የዓባይን ወንዝ ለመጠቀም ባላት አቋም እንደምትቀጥልም ጠቁመዋል፡፡
ግድቡ በመገንባቱ ምክንያት የታችኛው ተፋሰስ አገራት ተጠቃሚ መሆናቸውን የገለፁት ሚኒስትሩ፤ የተፋሰሱ አገራት ተጨማሪ ኃይል በማግኘት የማምረት አቅማቸው እንደሚጨምርና ኢኮኖሚያቸውን እንደሚደግፍላቸው አስታውቀዋል፡፡ ግድቡ ሥጋት ያላጠላበትና የተሻለ ቁመና እንዲኖረው ተደርጎ በመገንባት ላይ መሆኑንም ጠቅሰዋል፡፡ 
ምንም እንኳን ግብጽን ጨምሮ ከግድቡ ተጠቃሚ እንደሚሆኑ ቢያውቁም፤ የሙሌት አተገባበሩን የሚገልፀውን ቴክኒካል ሰነድ እንዲላክላቸውና እንዲመለከቱት ሲጠየቁ በሁለቱም በኩል ፍቃደኝነት አለመኖሩም አመልክተዋል።
የታላቁ ህዳሴ ግድብ የሲቪል ምህንድስና ሥራ 87 በመቶ፣ አጠቃላይ የግንባታ ሂደቱ ደግሞ 73 በመቶ መድረሱንም አስታውቀዋል።
ውይይቱ የሕዳሴው ግድብ በታችኛዎቹ የተፋሰስ አገራት ዘንድ ባለው ምልከታ እና በሚያስገኝላቸው ጥቅም ላይ ያተኮረ ሲሆን፤ ጠቅላይ ሚኒስትር ዶክተር አብይ አህመድ፣ ምክትል ጠቅላይ ሚኒስትር ደመቀ መኮንን፣ የቀድሞ ጠቅላይ ሚኒስትር ኃይለማርያም ደሳለኝን ጨምሮ ሚኒስትሮችና ከፍተኛ የመንግሥት የሥራ ኃላፊዎች ተገኝተዋል፡፡ 
የታላቁ የሕዳሴ ግድብ የውሃ ሙሌት በመጭው ሐምሌ እንደሚጀመር ቀደም ብሎ መገለፁ ይታወሳል።አዲስ ዘመን  ግንቦት 4/2012 
 አዲሱ ገረመው